Document ID: 31974R1516

31974R1516
L 163/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1516/74 НА КОМИСИЯТА
oт 18 юни 1974 година
относно контрола, който държавите-членки следва да извършват на договори, сключени между производители на захар и производители на захарно цвекло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 1009/67/EИО (1) на Съвета oт 18 декември 1967 г. относно общата организация на пазара на захар, последно изменен с Регламент (EИО) № 1928/73 (2), и по-специално член 5, параграф 4, член 31, параграф 6 и член 38 от него,
като взе предвид Регламент (EИО) № 206/68 (3) на Съвета от 20 февруари 1968 г., за установяване на рамкови разпоредби за договори и междуотраслови споразумения за покупка на захарно цвекло, последно изменен с Акта (4), приложен към Договора за присъединяване (5) на новите държави-членки на Европейската икономическа общност и Европейската общност за атомна енергия и по-специално член 11 от него,
като има предвид, че поредица от разпоредби, приети в сектора на захарта, и по-специално тези, предвидени в членове 5, 30 и 31 от Регламент № 1009/67/EИО и в Регламент (EИО) № 206/68, се отнасят до договори и междуотраслови споразумения, сключени за покупка на захарно цвекло; като има предвид, че се оказа необходимо да се извършват редовни проверки на съответствието на разпоредбите, предвидени в горепосочените договори и споразумения със споменатите разпоредби на Общността; като има предвид, че за тази цел може да се извършват ефективни проверки от държавите-членки,
като има предвид, че Регламент (EИО) № 1087/69 на Комисията (6) от 11 юни 1969 г. относно съобщенията от държавите-членки в сектор захар, последно изменен с Регламент (EИО) № 700/73 (7), следва да бъде адаптиран,
като има предвид, че съобщаването от държави-членки на резултатите от проверките би подобрило хармонизирането на такива проверки в Общността,
като взе предвид, че Управителният комитет по захарта не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Всяка държава-членка извършва редовни проверки за съответствие на приетите разпоредби на професионално равнище, отнасящи се по-специално до покупката и плащането на захарно цвекло, със съответните разпоредби на Общността.
Член 2
Резултатите от проверките, посочени в член 1, се съобщават на Комисията преди 30 юни всяка година. По нейно искане, държавите-членки представят междуотрасловите споразумения и формулярите на договори на Комисията.
Член 3
Член 4 от Регламент (EИО) № 1087/69 се отменя.
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юни 1974 година.

Labels: 9
3
15
17